|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024. gada 27.decembrī** | **Nr. GND/ /** |
|  | **(protokols Nr. ; .p.)** |

**Par grozījumu Gulbenes novada pašvaldības domes 2024.gada 26.septembra lēmumā Nr. GND/2024/556 “Par projekta** **“Atvērtās darbnīcas „Radošās profesijas tuvplānā” Gulbenes novada bērniem un jauniešiem” atbalstīšanu un priekšfinansējuma nodrošināšanu”**

Gulbenes novada pašvaldība 2024.gada 16.novembrī saņēmusi biedrības “SATEKA” lēmumus par iesniegto projektu atbilstību vai noraidīšanu (dokumenta vadības sistēmā reģistrācijas Nr. GND/17.2/24/3936-S), kurā teikts, ka biedrība “SATEKA” ir izvērtējusi Gulbenes novada pašvaldības projekta iesniegumu “Atvērtās darbnīcas „Radošās profesijas tuvplānā” Gulbenes novada bērniem un jauniešiem”, kas tika iesniegts biedrības “SATEKA” izsludinātajā atklātā projektu iesniegumu pieņemšanas 2.kārtas ietvaros, rīcībā SLP4 “Atbalsts jauniešu iniciatīvām Gulbenes novada lauku teritorijā” un pieņēmusi lēmumu, ka projekts atbilst sabiedrības virzītas vietējās attīstības (turpmāk – SVVA) stratēģijai, projektā plānotās darbības nav inovatīvas visā biedrības teritorijā, bet ir izpildījis SVVA stratēģijā noteiktos nosacījumus paaugstinātas atbalsta intensitātes saņemšanai biedrības “SATEKA” noteiktajos kritērijos, un projektam ir iespēja pretendēt uz finansējumu, norādot, ka projekta kopējās attiecināmās izmaksas ir 6000,00 EUR (seši tūkstoši *euro* nulle centi), tajā skaitā publiskais finansējums 6000,00 EUR (seši tūkstoši *euro* nulle centi) apmērā.

Gulbenes novada pašvaldības dome 2024.gada 26.septembra domes sēdē lēma (lēmums nr. GND/2024/556, protokols Nr. 17; 32.p.) atbalstīt Gulbenes novada pašvaldības projekta “Atvērtās darbnīcas “Radošās profesijas tuvplānā” Gulbenes novada bērniem un jauniešiem” iesniegšanu biedrības “SATEKA” atklātā projektu konkursā un projekta apstiprināšanas gadījumā, nodrošināt projekta īstenošanai priekšfinansējumu 10%, tas ir 600,00 EUR (seši simti *euro* nulle centi) apmērā no attiecināmajām izmaksām.

Ņemot vērā, ka projekts konkursā ir atbalstīts un nodots Lauku atbalsta dienestam (LAD) vērtēšanā par publiskā finansējuma piešķiršanu, bet metodikas “Fiksētas summas maksājums “Jauniešu iniciatīva” un to piemērošana Kopējās lauksaimniecības politikas stratēģiskā plānā 2023.2027.gadam” (Zemkopības ministrijas rīkojums nr.143) 17.1. punkts nosaka, ka pēc LAD lēmuma spēkā stāšanas par projekta iesnieguma apstiprināšanu, atbalsta saņēmējs saņem 80 procentu apmērā no kopējā projektam piešķirtā publiskā finansējuma summas, nepieciešams veikt grozījumu Gulbenes novada pašvaldības domes 2024.gada 26.septembra lēmumā Nr. GND/2024/556 “Par projekta “Atvērtās darbnīcas „Radošās profesijas tuvplānā” Gulbenes novada bērniem un jauniešiem” atbalstīšanu un priekšfinansējuma nodrošināšanu”.

Ņemot vērā iepriekš minēto un Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: PAR \_\_\_ (\_\_\_\_), PRET \_\_\_ (\_\_\_\_), ATTURAS \_\_\_ (\_\_\_\_), Gulbenes novada pašvaldības dome NOLEMJ:

IZDARĪT grozījumu Gulbenes novada pašvaldības domes 2024.gada 26.septembra lēmumā Nr. GND/2024/556 “Par projekta “Atvērtās darbnīcas “Radošās profesijas tuvplānā” Gulbenes novada bērniem un jauniešiem” atbalstīšanu un priekšfinansējuma nodrošināšanu” un izteikt 2.punktu šādā redakcijā:

“2. Gulbenes novada pašvaldībai projekta apstiprināšanas gadījumā nodrošināt projekta īstenošanai priekšfinansējumu 20% apmērā no attiecināmajām izmaksām, tas ir 1200,00 EUR (viens tūkstotis divi simti *euro* nulle centi) no Gulbenes novada pašvaldības budžeta līdzekļiem.

Gulbenes novada pašvaldības domes priekšsēdētājs A. Caunītis